ಮೂರನೇ ಅಲೆಯ ಆತಂಕ : ಕನ್ವರ್ ಯಾತ್ರೆಯನ್ನು ನಡೆಸಲು ಅಸ್ತು ಎಂದ ಯುಪಿ ಸರ್ಕಾರ : ನೋಟಿಸ್ ಕೊಟ್ಟ ಸುಪ್ರೀಂ ನವದೆಹಲಿ : ಹೆಮ್ಮಾರಿ ಸೋಂಕು ಇನ್ನು ಹೋಗಿಲ್ಲ. ಮೂರನೇ ಅಲೆಯ ಆತಂಕ ಜೋರಾಗಿರುವ ಬೆನ್ನಲ್ಲೇ ಉತ್ತರಪ್ರದೇಶಯುಪಿ ಸರ್ಕಾರ ಕನ್ವರ್ ಯಾತ್ರೆಯನ್ನು ನಡೆಸಲು ಅಸ್ತು ಎಂದಿದೆ. ಕೋಟ್ಯಂತರ ಜನ ಭಾಗವಹಿಸುವ ಕನ್ವರ್ ಯಾತ್ರೆಯನ್ನು ಆಚರಣೆ ಭಾರೀ ಚರ್ಚೆಗೆ ಕಾರಣವಾಗಿದೆ. ಇದೀಗ, ಸುಪ್ರೀಂ ಕೋರ್ಟ್, ಈ ಬಗ್ಗೆ ವಿಚಾರಣೆ ಕೈಗೆತ್ತಿಕೊಂಡಿದೆ. ಯುಪಿ ಸರ್ಕಾರದ ನಿರ್ಧಾರದ ಬಗೆಗಿನ ಪತ್ರಿಕಾ ವರದಿಯನ್ನು ಉಲ್ಲೇಖಿಸಿದ, ನ್ಯಾಯಮೂರ್ತಿ ರೋಹಿನ್ಟನ್ ಎಫ್ ನಾರಿಮನ್ ನೇತೃತ್ವದ ನ್ಯಾಯಪೀಠವು, ಈ ವಿಚಾರವನ್ನು ಇಂದು ಸುಯೋ ಮೋಟೊ ಕೈಗೆತ್ತಿಕೊಂಡಿತು. ಈ ಬಗ್ಗೆ ಕೇಂದ್ರ ಸರ್ಕಾರಕ್ಕೆ ಮತ್ತು ಯುಪಿ ಸರ್ಕಾರಕ್ಕೆ ನೋಟೀಸು ಜಾರಿ ಮಾಡಿದ ನ್ಯಾಯಪೀಠ, ಜುಲೈ 16 ರ ಶುಕ್ರವಾರಕ್ಕೆ ವಿಚಾರಣೆಯನ್ನು ಗೊತ್ತುಪಡಿಸಿತು. 2019ರಲ್ಲಿ ಈ ಯಾತ್ರೆಯಲ್ಲಿ, ಸುಮಾರು 3.5 ಕೋಟಿ ಭಕ್ತರು ಉತ್ತರಾಖಂಡದ ಹರಿದ್ವಾರಕ್ಕೆ ಭೇಟಿ ನೀಡಿದ್ದರೆ, 2 ರಿಂದ 3 ಕೋಟಿ ಜನರು ಯುಪಿಯ ಪಶ್ಚಿಮ ಭಾಗದಲ್ಲಿರುವ ತೀರ್ಥಸ್ಥಳಗಳಿಗೆ ಭೇಟಿ ನೀಡಿದ್ದರು ಎನ್ನಲಾಗಿದೆ. ಕೊರೊನಾ ಹಿನ್ನೆಲೆಯಲ್ಲಿ ಜನಜಂಗುಳಿ ಉಂಟುಮಾಡುವಂಥ ಯಾವುದೇ ಕಾರ್ಯಕ್ರಮಗಳಿಗೆ ಅವಕಾಶ ನೀಡಬಾರದೆಂದು ತಜ್ಞರು ಎಚ್ಚರಿಕೆ ನೀಡಿದ್ದಾರೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ರಾಜ್ಯದಲ್ಲಿ 250 ಪ್ರಾಥಮಿಕ ಆರೋಗ್ಯ ಕೇಂದ್ರ ಮೇಲ್ದರ್ಜೆಗೆ : ಸಚಿವ ಡಾ. ಕೆ.ಸುಧಾಕರ್